Кристоф Мекел
Жоан Миро

Превод от немски: Венцеслав Константинов, —

chitanka.info

Сред сумрака един човек развеждаше

изящни дами под малинова луна,

следваха ги кучета и птици,

муцуните и човките им бяха пълни с крясък

и предубеждение към слънчева Испания.

А след това се появиха слонове,

в откритите кресла на гърбовете им

видяхме кукли, също призраци на кукли,

да странстват там към някакво потайно Мексико.

И всички зацвъртяха мрачно

за техните души на лунатици,

а те брояха такта с ноктите си

и додето грееше вечерницата, там стояха

като изваяни от лунна светлина, засмени лилипути.

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.